wickkiey/tamil-wikipedia-chunked huggingface dataset:
# தீக்கோழி முட்டை

## மனித பயன்கள்

எகிப்தின் தீபசில், கி.மு. 1420க்கு முந்தைய ஹரேம்ஹாப்பின் கல்லறையில், தீக்கோழி முட்டை மற்றும் பிற பெரிய முட்டைகளின் கிண்ணங்களைச் சுமந்து செல்லும் ஒரு மனிதனின் சித்தரிப்பைக் காட்டப்பட்டுள்ளது. இது கூழைக்கடாவின் பிரசாதங்களாக இருக்கலாம்.  
கி.மு. நான்காம் மில்லினியம் முற்பகுதியில் வட ஆபிரிக்காவிலும், மூன்றாம் மில்லினியத்திலிருந்து ஊரில் உள்ள ராயல் கல்லறையிலும் தீக்கோழி முட்டைக் கூடுகள் பயன்படுத்தப்பட்டன. பண்டைய பியூனிக் நாகரிகத்தின் முதல் மில்லினியத்திலிருந்து, கோப்பை மற்றும் கிண்ணங்களாக வர்ணம் பூசப்பட்ட தீக்கோழி முட்டைகள் பயன்படுத்தப்பட்டன. இவை கார்த்திஜ், சார்தீனியா, சிசிலி, ஐபீரிய முவலந்தீவு மற்றும் இபிசா ஆகிய இடங்களில் கண்டுபிடிக்கப்பட்டுள்ளன. தீக்கோழி முட்டைகளைக் கொள்கலன்களாகப் பயன்படுத்தும் பாரம்பரியம் (சில நேரங்களில் அலங்கரிக்கப்பட்டுள்ளது) சான் மக்கள் மத்தியில் பண்டைக்காலம் முதல் தற்போது வரை தொடர்கிறது.  
நடுக்காலத்தில், எத்தியோப்பியாவிலிருந்து தீக்கோழி முட்டைகள் செங்கடலில் உள்ள பீயிக் துறைமுகம் வழியாக ஏற்றுமதி செய்யப்பட்டன. ஐரோப்பாவில் மறுமலர்ச்சியின் போது (கி.பி 15 முதல் 16 ஆம் நூற்றாண்டு வரை), தீக்கோழி முட்டைகள் காட்சிக்கு வைக்கப்பட்டன.  
2020ஆம் ஆண்டில், பிரித்தானிய அருங்காட்சியகத்தில் அலங்கரிக்கப்பட்ட தீக்கோழி முட்டைகள் பற்றிய ஆய்வுகள், இவை முன்னர் கற்பனை செய்ததை விட உற்பத்தி செய்யப்பட்டு வர்த்தகம் செய்யப்பட்ட முறைகள் மிகவும் சிக்கலானவை என்பதைக் காட்டுகின்றன. ஐசோடோப்பு பகுப்பாய்வின் மூலம் தொல்பொருள் தளம் ஒன்றிலிருந்து பெறப்படும் முட்டைகள் வெவ்வேறு இடங்களிலிருந்து தோன்றியதைக் காட்டுகிறது. வளர்க்கப்பட்ட தீக்கோழிகளின் முட்டைகளைவிடக் காடுகளில் சேகரிக்கப்பட்ட முட்டைகளே அதிகம் என்றும், இம்முட்டைகளைச் சேகரிப்பது அபாயகரமானது எனக் கருத்துக்கள் தெரிவிக்கின்றன.  
இன்று, தீக்கோழி முட்டைகள் ஒரு ஆடம்பர உணவாக உள்ளது.<
# நுண்ணுயிரி தொழில்நுட்ப நிறுவனம்

**நுண்ணுயிரி தொழில்நுட்ப நிறுவனம்** **(IMTECH)** (*Institute of Microbial Technology*) இந்தியாவின், சண்டிகரில் அறிவியல் மற்றும் தொழிலக ஆய்வு குழுமத்தின் (சிஎஸ்ஐஆர்) நிதியுதவியில் 1984இல் நிறுவப்பட்ட நிறுவனமாகும்.  
நவீன உயிரியல் அறிவியல் மற்றும் நுண்ணுயிரி சம்பந்தப்பட்ட உயிரி தொழில்நுட்பத்தின் பல துறைகளில் இந்த நிறுவனம் ஆராய்ச்சியில் ஈடுபட்டுள்ளது. நோயெதிர்ப்பு மற்றும் தொற்று நோய்கள், புரத வடிவமைப்பு மற்றும் பொறியியல், நொதித்தல் அறிவியல், நுண்ணுயிர் உடலியல் போன்ற ஆராய்ச்சிகளுக்குச் சிறப்பு முக்கியத்துவம் அளிக்கிறது. மரபியல், ஈஸ்ட் உயிரியல், உயிர் தகவலியல், நுண்ணுயிர் அமைப்பு முறைப்படுத்தல்களின், நுண்ணுயிர் பன்முகத்தன்மையில் உயிராற்றல் பொருட்கள் மற்றும் நொதிகள் உயிர் மாற்றம் உள்ளிட்ட துறைகளில் ஆய்வுகள் நடைபெறுகின்றன. இந்நிறுவனத்தின் தற்போதைய இயக்குநர் முனைவர் சஞ்சீவ் கோஸ்லா ஆவார். மேனாள் இயக்குநர்ககளாக முனைவர் அனில் கோல், மற்றும் முனைவர் கிரிஷ் சாஹ்னி உள்ளனர்.
# நுண்ணுயிரி தொழில்நுட்ப நிறுவனம்

## வசதிகள்

நவீன உயிரியல் ஆராய்ச்சிக்கான வசதிகளுடன் இந்த நிறுவனம் உள்ளது. இவற்றில் ஆய்வகத்திலிருந்து சோதனை அளவிலான நொதித்தல், திசு மற்றும் உயிரணு வளர்ப்பு வசதி, நுண்ணுயிரிகளைப் பராமரித்தல், பாதுகாத்தல் மற்றும் அடையாளம் காணும் வசதி, ஆய்வக விலங்கு வளர்ப்பிடம், உயிரி தகவல்தொடர்பு மற்றும் உயிர் கணக்கீட்டிற்கான நிலையங்கள், புரதம் மற்றும் டி.என்.ஏ பகுப்பாய்விற்கான உபகரணங்கள், அறிவுசார் சொத்து மேலாண்மைக்கான சுமார் 64,000 மேற்கோள் புத்தகங்கள், அதி நவீன நுண்ணோக்கிகள் மற்றும் தரவுத்தளங்களைக் கொண்ட நூலகம் செயல்பாட்டில் உள்ளன. நோய்க்கிருமி நுண்ணுயிரிகளின் ஆராய்ச்சி பணிகளுக்காக இந்த நிறுவனம் உயிரியல் பாதுகாப்பு நிலை 3 (பி.எஸ்.எல் 3) ஆய்வக வசதியைக் கொண்டுள்ளது.
# நுண்ணுயிரி தொழில்நுட்ப நிறுவனம்

## சாதனைகள்

இயற்கை, மறுசீரமைப்பு மற்றும் உறைவு குறிப்பிட்ட ஸ்ட்ரெப்டோகினேஸ் ஒரு முக்கியமான உயிர் காக்கும் மருந்தாகக் காப்புரிமை பெறப்பட்டுள்ளது.
# நுண்ணுயிரி தொழில்நுட்ப நிறுவனம்

## கல்வியாளர்கள்

இந்த நிறுவனம் காசியாபாத் (ACSIR), அறிவியல் மற்றும் புதுமையான ஆராய்ச்சி குழுமத்துடன் இணைந்து கூட்டாக முனைவர் பட்ட ஆய்வினை வழங்குகிறது.
# நுண்ணுயிரி தொழில்நுட்ப நிறுவனம்

## மருந்து கண்டுபிடிப்பிற்கான கணக்கீட்டு வளங்கள்

சிஆர்டிடி (மருந்து கண்டுபிடிப்பிற்கான கணக்கீட்டு வளம்) என்பது திறந்த மூல மருந்து கண்டுபிடிப்பு (ஓ.எஸ்.டி.டி) இன்சிலிக்கோ தொகுதியின் ஒரு பகுதியாகும். சிஆர்டிடி வலை வாசல் மருந்து கண்டுபிடிப்பு தொடர்பான கணினி வளங்களை வழங்குகிறது. சி.எஸ்.ஐ.ஆர்-நுண்ணுயிரி தொழில்நுட்ப நிறுவனத்தில் கஜேந்திர பால் சிங் ராகவாவின் வழிகாட்டுதலின் கீழ் இந்த தொகுதி உருவாக்கப்பட்டுப் பராமரிக்கப்படுகிறது.
# நுண்ணுயிரி தொழில்நுட்ப நிறுவனம்

## போலி தரவுகளின் சர்ச்சை

17 ஜூலை 2014 அன்று, இந்தியாவின் பிரதான ஊடகங்கள் பல்வேறு பத்திரிகைகளில் இந்நிறுவன ஆய்வு வெளியிடு ஆவணங்களைத் திரும்பப் பெறுவது குறித்த அறிக்கைகளை வெளியிட்டன.
# நுண்ணுயிரி தொழில்நுட்ப நிறுவனம்

## உயிர் தகவல்தொடர்பு சேவைகள்

சண்டிகரின் நுண்ணுயிர் தொழில்நுட்ப நிறுவனத்தில் 150க்கும் மேற்பட்ட இலவச மற்றும் திறந்த மூல மென்பொருள், தரவுத்தளங்கள் மற்றும் வலை சேவையகங்கள் உருவாக்கப்பட்டுள்ளன. இந்த சேவையகங்கள் உலகளவில் அறிவியல் சமூகத்தால் பெரிதும் பயன்படுத்தப்படுகின்றன.
# ஆவணித் திங்கள்

**ஆவணித் திங்கள்** (*Aavani Thingal*) என்பது 2006 ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும். ஹரிகிருஷ்ணா இயக்கிய இப்படத்தில் புதுமுகங்கள் சுப்பிரமணியன் கோபாலகிருஷ்ணன், தேஜினி, மதிஷா ஆகியோர் முக்கிய வேடங்களில் நடித்துள்ளனர், இதில் லிவிங்ஸ்டன், காதல் சுகுமார், டெல்லி குமார், அஜய் ரத்னம், ராம்குமார், லாவண்யா, சுந்தரி ஆகியோர் துணை வேடங்களில் நடிதுள்ளனர். பி. ராஜாராம் ரெட்டி தயாரித்த இப்படத்திற்கு ஆர். சங்கர் இசை அமைத்தார். படமானது 2006 நவம்பர் 17 அன்று வெளியிடப்பட்டது.
# ஆவணித் திங்கள்

## கதை

ஒரு தொலைதூர கிராமத்தில் உள்ள, இரசப்பா ( சுப்பிரமணியன் கோபாலகிருஷ்ணன் ) ஒரு அனாதை அவன் உள்ளூர் பணக்கார பெரியாவரின் ( டெல்லி குமார் ) வீட்டில் பணிபுரிகிறார். இரசப்பா திருமணம் செய்து கொள்ள விரும்புகிறான். அவனது நண்பன் சிங்கமுத்து ( காதல் சுகுமார் ) அவனை பொன்னுசாமியை ( லிவிங்ஸ்டன் ) சென்று சந்திக்குமாறு கூறுகிறான். பொன்னுசாமி ஒரு திருமண தரகர், அவர் தனது மூன்று வளர்ந்த மகள்களுக்குத் திருமணத்தை முடிக்காமல் உள்ளார். காயத்ரி (மதிஷா) பொன்னுசாமியின் மகள், அவளது தாயார் சரோஜா (சுந்தரி) அவளுக்கு திருமணத்தை நடத்த விரும்புகிறார். இதற்கிடையில், பெரியவாரின் பேத்தியும், நவீன நகர பெண்ணான தீபிகா (தேஜினி), தனது தாத்தாவின் வீட்டில் வசிப்பதற்காக நிச்சயதார்த்தம் செய்த நிலையில் வருகிறாள். விரைவில், இரசப்பாவுக்கும், தீபிகாவுக்கும் இடையில் தவறான புரிதல் ஏற்படுகிறது. மேலும் அவர்களுக்குள் ஒவ்வொரு சிறிய விஷயத்திற்கும் சண்டை ஏற்படுகிறது. காயத்ரியைக் காதலிக்கும் இரசப்பா, அவளை தனக்கு திருமணம் செய்துதரும்படி அவளது பெற்றோரிடம் கேட்கிறான். ஆனால் அவளுடைய தாய் சரோஜா அவனுக்கு பெண்தர மறுத்து அவமானப்படுத்துகிறாள். மனம் உடைந்த இரசப்பா இறுதியாக பணமில்லாத தனக்கு யாரும் பெண் தரமாட்டார்கள் என்பதைப் புரிந்துகொள்கிறான். அதிக பணம் சம்பாதிக்க, கிணறுகள் வெட்ட வெடி வைக்கும் மிக ஆபத்தான வேலையை மேற்கொள்கிறான். இரசப்பா விரைவில் தனது கடின உழைப்பால் பணக்காரனாக ஆகிறான்.  
காயத்ரியின் பெற்றோர் இறுதியில் தங்கள் மகளை அவனுக்கு மணமுடித்துக் கொடுக்க ஒப்புக்கொள்கிறார்கள். திருமணத்திற்கு ஒரு வாரத்திற்கு முன்பு, தீபிகாவின் குறும்பின் காரணமாக கிணற்றில் வெடி வைக்கும்போது இரசப்பாவுக்கு கடுமையான விபத்து ஏற்பட்டுகிறது. இரசப்பா வெடியில் இருந்து உயிர் தப்புகிறான், என்றாலும் அவனது வலது கையை இழந்துவிடுகிறான். இதனால் திருமணம் ரத்து செய்யப்படுகிறது. ரசப்பாவுக்கு இவ்வாறு நடந்தத்தற்கு தானே காரணம் என்று குற்ற உணர்ச்சியுடன், அவனுக்கு பெண்பார்க்க தீபிகா முடிவு செய்கிறாள். பல முயற்சிகளுக்குப் பிறகு, அழகிய இராசத்தியை ( லாவண்யா ) அவர்கள் பெண் பார்கிறார்கள். அவள் இரசப்பாவை திருமணம் செய்து கொள்ள ஒப்புக்கொள்கிறாள். திருமணத்திற்கு முந்தைய நாள், இராசாத்தி ஒரு மோசடிப் பெண் என்பதைக் கண்டுபிடிக்கின்றனர். இதற்கு முன்பு அவள் பல ஆண்களை மணந்து, மறுநாள் அவர்களின் மதிப்புமிக்க உடமைகளுடன் ஓடிப்போனவள் என்பதை அறிகின்றனர். அவன் திருமணத்தை நிறுத்த வேண்டாம் என்று முடிவு செய்கிறான். நிலைமையை அறிந்த தீபிகா, இராசப்பாவை மறுநாள் காலை கிராம கோவிலில் ரகசியமாக தன்னை திருமணம் செய்து கொள்ளும்படி கேட்கிறாள். மறுநாள் காலையில் இரசப்பா கோவிலுக்கு வந்து தீபிகாவை திருமணம் செய்துகொள்ள மறுக்கிறான். தீபிகா ஆச்சரியப்படும்படி, காயத்ரியும் அவளது குடும்பத்தினரும் கோவிலுக்கு வருகிறார்கள். நிச்சயதார்த்தத்துகுப் பிறகு இரசப்பாவை தான் காதலித்ததாக காயத்ரி தீபிகாவிடம் கூறுகிறாள். இரசப்பா மனிதரில் மாணிக்கம் என்றும், தன் மகளை அவனுக்கு திருமணத்தில் கொடுக்க தயாராக இருப்பதாகவும் அவளது பெற்றோர் கூறுகின்றனர். ரசப்பா, காயத்ரி திருமணத்துடன் படம் முடிகிறது.
# ஆவணித் திங்கள்

## நடிகர்கள்

- சுப்பிரமணியன் கோபாலகிருஷ்ணன் இராசப்பாவாக
- தேஜினி தீபிகாவாக
- மதிசா காயத்திரியாக
- லிவிங்ஸ்டன் பொன்னுசாமியாக
- காதல் சுகுமார் சிங்கமுத்துவாக
- டெல்லி குமார் பெரியவராக
- அஜய் ரத்னம் தீபிகாவின் தந்தையாக
- இரம்குமார் ஜானகிராமனாக
- இலாவண்யா இராசாத்தியாக
- சுந்தரி பொன்னுசாமியின் மனைவி சரோஜாவாக
- செம்புலி ஜகன் பெரியவரின் உதவியாளராக
- சூரியகாந்த் வெடி வீராசாமி
- சங்கீதா பாலன் இராசாத்தியின் தாயாக
- விஜி கெட்டி தீபிகாவின் தாயாக
- செல்லதுரை மாடசாமியாக
- வெள்ளை சுப்பையா ஜோசியக்காரராக
- அமிர்தா கணேஷ்
- செல்வகுமார் இராசாத்தியின் தந்தையாக
- கிருஷ்ணகாந்த்
- பல்லு பாபு
- செல்வம்
# ஆவணித் திங்கள்

## தயாரிப்பு

இயக்குநர் கே. எஸ். ரவிக்குமாரிடம் இணை இயக்குநராக இருந்த ஹரிகிருஷ்ணா, ராயர் பிலிம்ஸ் இன்டர்நேஷனலின் பதாகையின் கீழ் தயாரிக்கபட்ட *அவாணித் திங்கள்* படத்தின் வழியாக இயக்குநராக அறிமுகமானார். புதுமுகம் சுப்பிரமணியன் கோபாலகிருஷ்ணன் (ஸ்ரீகுமார் என குறிப்பிடப்படுகிறார்) முக்கியக் கதாபாத்திரத்தில் நடிக்க தேர்வு செய்யப்பட்டார். மும்பையில் நாடகக் கலைஞராக இருந்த புதுமுகம் தேஜினி, மதிஷா ஆகியோர் கதாநாயகிகளாக நடிக்க தேர்வு செய்யப்பட்டனர். படத்தின் பெரும்பகுதி உடுமலைப்பேட்டை, பொள்ளாச்சி, சாலக்குடி போன்ற இடங்களில் படமாக்கப்பட்டது. படம் குறித்து பேசிய இயக்குநர், “இது ஒரு வித்தியாசமான கதையோட்டத்துடன் கூடிய காதல் பொழுதுபோக்கு படம்” என்றார்.
# ஆவணித் திங்கள்

## இசை

திரைப்படத்தின் பின்னணி இசை மற்றும் பாடல் இசை ஆகியவற்றை இசையமைப்பாளர் ஆர். சங்கர் மேற்கொண்டார். பாடல் பதிவில் ஆறு பாடல்கள் உள்ளன.
# பக்சர் கோட்டை

**பக்சர் கோட்டை** *(Buxar Fort)* இந்தியாவின் பீகார் மாநிலத்திலுள்ள பக்சர் நகரத்தில் அமைந்துள்ளது. பக்சர் மாவட்டத்தின் தலைநகரமான இந்நகரம் கிழக்கு இந்தியாவில் கிழக்கு உத்தரப்பிரதேசத்திற்கு எல்லையாக அமைந்துள்ளது. 1054 ஆம் ஆண்டு மன்னர் ருத்ரா தியோ பக்சர் கோட்டையைக் கட்டினார். தாடகை என்ற அரக்கியை இராமர் கொன்ற இடமாகவும், விசுவாமித்திர முனிவரின் ஆசிரமம் இருந்த இடமாகவும் கருதப்படுவதால் பக்சர் நகரம் கலாச்சார பாரம்பரியத்திற்கு பெயர் பெற்றது.
# பக்சர் கோட்டை

## பெயர்காரணம்

பக்சர் என்ற சொல் வியாக்ராசரிலிருந்து பெறப்பட்டதாகும் துர்வாச முனிவரின் சாபத்தின் விளைவாக புலி முகம் கொண்டிருந்த வேத்சிரா புனித தொட்டியில் குளித்தபின் சாபவிமோசனம் பெற்றார். பின்னர் இவருக்கு வியாக்ராசர் என்று பெயரிடப்பட்டது.
# பக்சர் கோட்டை

## புவியியல்

இந்தியாவின் பீகார் மாநிலத்தில் உள்ள பக்சர் நகரில் கங்கை ஆற்றின் கரையில் பக்சர் கோட்டை அமைந்துள்ளது.
# பக்சர் கோட்டை

## வரலாறு

பக்சர் மாவட்டம் அதன் தாய் மாவட்டமான போச்பூருடன் நெருங்கிய தொடர்பையும் பழமையான வரலாற்றையும் கொண்டுள்ளது. புராணங்களின்படி, பக்சரின் பண்டைய முக்கியத்துவம் பிராமண புராணம் மற்றும் வரா புராணம் போன்ற காவியங்களில் குறிப்பிடப்பட்டுள்ளது. 1764 ஆம் ஆண்டு இந்த கோட்டைக்கு அருகே பக்சர் போர் நடந்தது, கிழக்கிந்திய கம்பெனி அப்போரில் வெற்றி பெற்றது.
# பக்சர் கோட்டை

## அகழ்வாய்வுகள்

1926-1927 ஆம் ஆண்டில் ஆற்றங்கரையோரத்தில் நடைபெற்ற அகழ்வாராய்ச்சியின் போது 3 ஆம் நூற்றாண்டு மற்றும் 4 ஆம் நூற்றாண்டுக்கு முந்தைய பிராமி எழுத்து கல்வெட்டுகளுடன் இரண்டு முத்திரைகள் கண்டுபிடிக்கப்பட்டன. கோட்டையின் தெற்குப் பகுதியும் கோட்டை முகப்பும் மட்டுமே இப்போது நிற்கின்றன என்று 1812 ஆம் ஆண்டு பக்சர் கோட்டையை பார்வையிட்ட கிழக்கிந்திய கம்பெனியின் மருத்துவ அலுவலர் பிரான்சிசு புக்கானன் குறிப்பிட்டுள்ளார். கோட்டையில் பூமிக்கு அடியில் ஒரு சுரங்கப்பாதை இருந்ததாகவும், அங்கு பழங்கால உருவங்கள் வைக்கப்பட்டிருந்ததாகவும், அந்த இடம் பாதாளகங்கை என்று அழைக்கப்பட்டதாகவும் பிரான்சிசு அப்போது கூறினார். 1871-1872 ஆம் ஆண்டில் அலெக்சாண்டர் கன்னிங்ஙாம் கோட்டைக்கு வருகை தந்தபோது, கோட்டையில் எந்த வரலாற்று கலைப்பொருட்களையும் காணவில்லை என்று குறிப்பிட்டு இது முற்றிலும் பிராமணிய தளம் என்றார். தொல்பொருள் ஆர்வம் எதுவும் இங்கில்லை என்றும் கூறினார்.
# துசார் தத்தா

**பண்டிட் துசார் தத்தா** (Tushar Dutta) ஒரு இந்துஸ்தானி இசைப் பாடகராவார்.
# துசார் தத்தா

## ஆரம்ப கால வாழ்க்கை

துசார் வங்காளதேசத்தின் நத்தோரியல் பிறந்தார். இந்திய பாரம்பரிய இசையின் அடிப்படைகளை துர்காபூரின் பிமல் மித்ராவிடம் சிறு வயதிலேயே கற்றுக்கொள்ளத் தொடங்கினார். 1983 ஆம் ஆண்டில் ஐடிசி இசை ஆராய்ச்சி ஆராய்ச்சி அகாதமியில் சேர்ந்த இவர், அர்குத் கண்ணபிராம் மற்றும் அருண் பதுரி ஆகியோரின் கீழ் தாலிம் பயிற்சி பெற்றார். கிரானா மற்றும் ஆக்ரா கரானா ஆகிய இரண்டு இசை பாணிகளைக் கலப்பதன் மூலம் அவர் தனக்கென ஒரு தனித்துவமான பாணியை உருவாக்கியுள்ளார் .
# துசார் தத்தா

## தொழில்

துசார் அனைத்திந்திய வானொலியிலும், தூர்தர்ஷனிலும் சிறந்த தர பாடகர் ஆவார். 1998 ஆம் ஆண்டில், வாரணாசியில் நடந்த அகில இந்திய பல்கலைக்கழக போட்டியில் கயலில் முதலிடம் பிடித்தார். மும்பையைச் சேர்ந்த சுர் சிருங்கர் சம்சாத்திடமிருந்து "சுர்மானி" என்ற பட்டத்தைப் பெற்றுள்ளார். இவருக்கு இந்திய அரசின் கலாச்சார அமைச்சகத்திலிருந்து தேசிய உதவித்தொகையும் வழங்கப்பட்டது.
# துசார் தத்தா

## திரை இசை

இவர் பல திரைப்படங்களுக்கும் பின்னணி அமைத்துள்ளார். மேலும் வலைத் தொடரான தான்சேன் தான்புராவுக்கும் இசையமைத்திருந்தார்.
# மஞ்சரி (இந்தியப் பாடகர்)

**மஞ்சரி** (Manjari) (பிறப்பு 17 ஏப்ரல் 1986) இந்தியாவைச் சேர்ந்த இந்துஸ்தானி இசைப் பாடகராவார். மஞ்சரி 1986இல் திருவனந்தபுரத்தில் பிறந்தார். இருப்பினும், இவர் மஸ்கட்டில் வளர்ந்தார். படங்களைத் தவிர, மஞ்சரி பல இசை ஆல்பங்களிலும் பாடியுள்ளார். இவரது முதல் நிகழ்ச்சி எட்டாம் வகுப்பில் படிக்கும்போது கொல்கத்தாவைச் சேர்ந்த 'சிவா' என்ற ராக் இசைக்குழுவுடன் இருந்தது.
# மஞ்சரி (இந்தியப் பாடகர்)

## தொழில்

சத்யன் அந்திக்காடு இயக்கிய திரைப்படமான 'அச்சுவின்டே அம்மா' என்ற மலையளப் படத்தில் இளையராஜாவின் இசையில் திரைப்பட இசை உலகிற்கு அறிமுகமானார். இவர் அப்படத்தில் கே. ஜே. யேசுதாசுடன் ஒரு பாடலையும், தனித்து ஒரு பாடலையும் பாடினார். பின்னர், இரமேஷ் நாராயண், இளையராஜா, எம். ஜி. இராதாகிருஷ்ணன், கைதாபிரம் விசுவநாதன், வித்தியாசாகர், எம். ஜெயசந்திரன், மறைந்த ரவீந்திரன் போன்ற இசையமைப்பாளர்களுடன் பணியாற்றியுள்ளார். பாலபாஸ்கரின் *மழயில் ஆரோ ஓரல்* என்ற இசைத் தொகுப்புகளுக்கும் இவர் பாடியுள்ளார். 200க்கும் மேற்பட்ட தமிழ் மற்றும் மலையாள படங்களிலும் இவர் பல பாடல்களைப் பாடியுள்ளார். 2004 முதல், இவர், "சூர்யா" என்ற பதாகையின் கீழ் இந்தியாவிலும் உலகிலும் இந்துஸ்தானி இசை நிகழ்ச்சிகளை நடத்தி வருகிறார். கசல் பாடகியாக வும் இவர் புகழ் பெற்றார். 'மீடியா ஒன்' தொலைக்காட்சியில் ''கயல்' என்ற பிரத்யேக கசல் நிகழ்ச்சியை இவர் நிகழ்த்தினார்.  
2005ஆம் ஆண்டில், சிறந்த பாடகருக்கான கேரள அரசு விருதை இரண்டு முறை பெற்றுள்ளார். சிறந்த பாடகருக்கான ஏசியானெட் விருதையும் இரண்டு முறை பெற்றுள்ளார். கிரானா கரானாவின் பண்டிட் இரமேசு ஜூலேவின் கீழ் இந்துஸ்தானி இசையில் தனது படிப்பைத் தொடர்கிறார்.
# மஞ்சரி (இந்தியப் பாடகர்)

## சொந்த வாழ்க்கை

இவர், பாபு இராசேந்திரன், மருத்துவர். இலதா ஆகியோருக்கு பிறந்தார். இவருக்கு மாதுரி என்ற தங்கையும் உண்டு. இவர் ஓமான் சுல்தானகத்தின் இந்திய பள்ளியான அல் வாடி அல் கபீரின் முன்னாள் மாணவியாவார்.
# எம். ஜே. இராதாகிருட்டிணன்

**எம். ஜே. இராதாகிருட்டிணன்** (M. J. Radhakrishnan) (1957/1958 - சூலை 12 2019) இந்தியாவைச் சேர்ந்த ஒளிப்பதிவாளராவார். முக்கியமாக மலையாளப் படங்களில் பணிபுரிந்தார். மலையாளத் திரைப்படமான 'ஒலு' என்ற திரைப்படத்தில் பணியாற்றியதற்காக சிறந்த ஒளிப்பதிவாளருக்கான தேசிய திரைப்பட விருதினை 2018இல் பெற்றார். ஒளிப்பதிவாளரான மங்கடா இரவி வர்மா பெற்ற விருகளுக்குச் சமமாக இவரும் சிறந்த ஒளிப்பதிவுக்கான கேரள மாநில விருதை 7 முறை வென்றார். முன்னதாக இவர் ஒரு புகைப்படக் கலைஞராகவும் பின்னர் ஒளிப்பதிவாளராகவும், இயக்குநர் ஷாஜி என். கருணிடம் உதவி இயக்குனராகவும் இருந்தார்.
# எம். ஜே. இராதாகிருட்டிணன்

## திரைப்பட விழாக்கள்

இவரது முக்கியமான படைப்புகளில் *தேசதானம்* (1996), *கருணம்* (1999) *நாலு பென்னுங்கள்* (2007) ஆகியவை அடங்கும். *வீட்டிலெக்குள்ளே வழி* (2010), *ஆகாசிண்டே நிறம்* ( 2012) போன்ற இவரது படங்கள் கான் (பிரான்சு), சாங்காய், கெய்ரோ, மொண்ட்ரியால், தெல்லூரைடு, சியோன்சூ, தொராண்டோ, சிகாகோ, ரோட் தீவு மற்றும் ராட்டர்டேம் உள்ளிட்ட உலகெங்கிலும் உள்ள பல முக்கிய திரைப்பட விழாக்களில் திரையிடப்பட்டன.  
இவரது படைப்புகளில் ஒன்றான "மரண சிம்மாசனம்", பிரெஞ்சு: "லு ட்ரோன் டி லா மோர்ட்", 1999), 1999 கேன்ஸ் திரைப்பட திருவிழாவில் அன் சிலன் ரெகார்ட் பிரிவில் கேமரா டி'ஓர் (கோல்டன் விருது) வென்றது. 2019 இல் நடந்த சாங்காய் சர்வதேச திரைப்பட விழாவில் இவரது *வெயில்மரங்கள்* சிறந்த கலை சாதனைக்காக கோல்டன் கோப்லெட் விருதை வென்றது. 117க்கும் மேற்பட்ட திரைப்படங்கள் மற்றும் பல ஆவணப்படங்களில் பணியாற்றிய இவர், அடூர் கோபாலகிருஷ்ணன், முரளி நாயர், ஷாஜி என். கருண், டி. வி. சந்திரன், டாக்டர் பிஜு, ஜெயராஜ் மற்றும் இரஞ்சித் உள்ளிட்ட சில முக்கிய இந்திய திரைப்பட தயாரிப்பாளர்களுடன் பணியாற்றினார்.  
இவர் பெரும்பாலும் கலைத் திரைப்படங்களில் பணிபுரிந்தார். மேலும், இவரது இயற்கையான ஒளியமைப்பு பாணிகளுக்காக அறியப்பட்டார். இரண்டு தசாப்தங்களுக்கும் மேலாக நீடித்த ஒரு வாழ்க்கையில், இவர் பல இளம் திரைப்பட தயாரிப்பாளர்களுடன் பணியாற்றினார். பெரும்பாலும் அவர்களின் முதல் முயற்சிகளில் உடன் இருந்தார். கிரண் ஜி.நாத் இயக்கிய கலாமண்டலம் ஐதர் அலி பற்றிய 2019 திரைப்படத்தில் ஒளிப்பதிவு இயக்குநராக இவர் கடைசியாக பணி புரிந்தார்.
# எம். ஜே. இராதாகிருட்டிணன்

## ஆரம்ப கால வாழ்க்கை

இவர், கேரளாவின் கொல்லம் மாவட்டத்தில் புனலூர் அருகே தலிக்கோடு என்ற ஊரில் பிறந்தார். இவர், தனது இளமைப் பருவத்திலேயே புகைப்படம் எடுப்பதில் மிகுந்த ஆர்வம் கொண்டிருந்தார்.
# ம. கோ. இராதாகிருட்டிணன்

**மலபார் கோபாலன் நாயர் இராதாகிருட்டிணன்** (Malabar Gopalan Nair Radhakrishnan) (29 சூலை 1940 - 2 சூலை 2010) கேரளாவைச் சேர்ந்த இந்திய இசையமைப்பாளரும், கர்நாடக இசைப் பாடகருமாவார்.
# ம. கோ. இராதாகிருட்டிணன்

## சொந்த வாழ்க்கை

இவர், 1940 சூலை 29 அன்று கேரளாவின் ஆலப்புழா மாவட்டத்தில் உள்ள ஹரிபாடு என்ற ஊரில் இசையமைப்பாளரும், ஆர்மோனியக் கலைஞருமான மலபார் கோபாலன் நாயருக்கும், ஹரிகதா கலாட்சேப நிபுணர் கமலாட்சி அம்மா என்பவருக்கும் மூன்று குழந்தைகளில் மூத்த மகனாகப் பிறந்தார். ஆலப்புழாவின் சனாதன தர்மக் கல்லூரியில் தனது கல்லூரிக் கல்வியைப் பெற்ற இவர், சுவாதித் திருநாள் இசை அகாதாமியிலிருந்து கணபூசனம் பயின்றார். பிரபல பாடகர் கே.ஜே.யேசுதாஸ் அங்கு இவரது வகுப்பு தோழர்களில் ஒருவர். இவரது தம்பி எம். ஜி. ஸ்ரீகுமார் மலையாளத் திரைப்படத்துறையுலகிலும், தமிழகத் திரைப்படத்துறையுலகிலும் முன்னணி பின்னணி பாடகராக இருக்கிறார். இவரது தங்கை கே. ஓமனகுட்டி ஒரு பிரபல கருநாடக இசைப் பாடகரும், கல்வியாளருமாவார். இவர், கல்லீரல் நோய் காரணமாக திருவனந்தபுரத்தில் உள்ள ஒரு தனியார் மருத்துவமனையில் 2010 சூலை 2 ஆம் தேதி இறந்தார்.
# ம. கோ. இராதாகிருட்டிணன்

## தொழில்

எம். கோ. இராதாகிருட்டிணன் ஒரு இந்திய சந்நியாசியான சிறீ வித்யாதிராஜா ஹிருதயஞ்சலியின் சீடராக இருந்தார், மேலும், அவரது பாடல்களுக்கு இசையமைத்தார். இவர், பிரபல பாடகியான கே. எஸ். சித்ராவை, *அட்டகாசம்* என்ற படத்தில் அறிமுகப்படுத்தினார் .
# ம. கோ. இராதாகிருட்டிணன்

## இறப்பு

கல்லீரல் இழைநார் வளர்ச்சியால் பாதிக்கப்பட்ட இவர், 2 சூலை 2010 அன்று திருவனந்தபுரத்தில் உள்ள ஒரு தனியார் மருத்துவமனையில் காலமானார்.
# ஜி. வேணுகோபால்

**ஜி வேணுகோபால்** (G. Venugopal) (பிறப்பு: திசம்பர் 10, 1960) மலையாளத் திரைப்படங்களில் பணியாற்றியதற்காக அறியப்பட்ட ஒரு இந்திய பின்னணி பாடகராவார். "ஓடருத்தம்மாவ ஆளரியாம்" (1984) திரைப்படத்தில் தனது பாடலைத் தொடங்கினார். அதன் பின்னர் இவர் 300க்கும் மேற்பட்ட படங்களில் பாடியுள்ளார். 500க்கும் மேற்பட்ட தனி இசைத் தொகுப்புகளையும் கொண்டுள்ளார்.  
சேர்த்தலை கோபாலன் நாயர், மாங்காடு நடேசன், பி. சசிகுமார், பாலகுலங்கரா அம்பிகாதேவி, பெரும்பாவூர் இரவீந்திரநாத், வி சுப்பிரமணியம் ஆகியோர் அடங்குவர். பிரபல இசைக்கலைஞர் எம். ஜி. ராதாகிருஷ்ணன் போன்றவர்கள் இவரது வழிகாட்டிகளாகவும் ஆசிரியர்களாகவும் இருந்து இவரது வாழ்க்கையை வடிவமைப்பதில் செல்வாக்கு செலுத்தியவர் ஆவர்.
# ஜி. வேணுகோபால்

## சொந்த வாழ்க்கை

ஜி வேணுகோபால் கேரளத்தின் திருவனந்தபுரம் மாவட்டத்தில் உள்ள கிளிமானூர் அருகிலுள்ள தட்டத்துமலை என்ற ஊரில் கோபிநாதன் நாயர் என்பவருக்கும், திருவனந்தபுரம் அரசு மகளிர் கல்லூரியின் இசைத்துறைத் தலைவராக இருந்து ஓய்வு பெற்ற சரோஜினி என்பவருக்கும் மூத்த மகனாகப் பிறந்தார். பரவூர் சகோதரிகள் என்று பிரபலமாக அறியப்பட்ட கே சாரதாமணியும், கே இராதாமணியும் இவரது தாய்வழி அத்தைகள் ஆவர். பிரபல பாடகர்கள் சுஜாதா மோகன் மற்றும் இராதிகா திலக் இவரது உறவினர்கள்.
# ஜி. வேணுகோபால்

## மனிதாபிமானப் பணிகள்

"சினேகம் ஜி வேணுகோபால்" என்பது உலகெங்கிலும் உள்ள இவரது ரசிகர்களின் உதவியுடன் வேணுகோபால் தொடங்கிய ஒரு தொண்டு முயற்சியாகும். 2009 ஆம் ஆண்டில், இவர் தனது இசை வாழ்க்கையின் 25 ஆம் ஆண்டை எட்டியபோது இது தொடங்கப்பட்டது. அனாதை இல்லத்தின் குழந்தைகளுக்கு கலை மற்றும் கைவினைகளை கற்பிக்கும் தன்னார்வக் குழுவினர்களுடன் இது ஒரு வித்தியாசமான தொண்டாக நடத்தப் படுகிறது. இது 2009 ஆம் ஆண்டு தொடங்கி, தற்போது ஐந்தாம் ஆண்டில் உள்ளது. கேரளாவில், இந்திய மருத்துவச் சங்கத்தின் கீழ், கற்றல் குறைபாடு குறித்தத் திட்டங்களுக்கான நல்லெண்ண தூதராக இவர் உள்ளார். திருவனந்தபுரத்தில் பணிபுரியும் ஒரு தொண்டு சங்கமான சுவஸ்தி அறக்கட்டளையின் துணைத் தலைவராகவும் உள்ளார். மேலும் திருவனந்தபுரத்தில் செயல்படும் சுவஸ்தி இசை மற்றும் நடனப் பள்ளியின் கௌரவ நிர்வாக இயக்குநராகவும் உள்ளார். தொண்டுப் பணிகளுக்கு தனது இரசிகர்களை அனுப்புவதும், தேவைப்படும் நிறுவனங்களுக்கு கடன் வழங்குவதைத் தவிர, வேணுகோபால் நமது வாழ்க்கை முறை மற்றும் சுகாதார பிரச்சினைகளை நேரடியாக பாதிக்கும் செய்திகளை தொடர்ந்து பரப்பும் மனிதாபிமான முயற்சிகளிலும் இறங்கியுள்ளார். 'புகையிலை எதிர்ப்புப் பிரச்சாரம்', 'பசுமை கேரளப் பிரச்சாரம்', 'உறுப்பு தானப் பிரச்சாரம்', 'தூய்மையான கேரளா' ஆகிய பதாகைகளின் கீழ் இயங்கும் தூய்மை இயக்கங்கள் ஆகியன இதில் அடங்கும்.
# இராதிகா திலக்

**இராதிகா திலக்** (Radhika Thilak) (1969 - 20 செப்டம்பர் 2015) இந்தியவைச் சேர்ந்த மலையாள மொழிப் பின்னணிப் பாடகியாவார். மலையாளத் திரைப்ப படங்களில் 70 பாடல்களைப் பாடியுள்ளார்.
# இராதிகா திலக்

## சொந்த வாழ்க்கை

இவர், எர்ணாகுளம் சின்மயா வித்யாலயாவிலும், புனித தெரசா கல்லூரியிலும் தனது கல்வியைப் பெற்றார். இவருக்கு சுரேஷ் என்பவருடன் 1992இல் திருமணம் நடந்தது. தம்பதியருக்கு தேவிகா என்ற மகள் இருக்கிறார். பிரபல பாடகர்கள் சுஜாதா மோகன் & ஜி.வேணுகோபால் இவரது உறவினர்கள்.
# இராதிகா திலக்

## தொழில்

"அருணகிரண தீபம்", "தேவ சங்கீதம்", "மாய மஞ்சளில்", "கைதாபூ மனம்", "திருவாதிரா தீரா நோக்கியா", "என்டே உல்லுதுக்கம் கோட்டி", "நின்டே கண்ணில்" ஆகியவை இவரது குறிப்பிடத்தக்க பாடல்களில் சில. திரைப்படப் பாடல்களைத் தவிர, பக்தி பாடல்களையும் இவர் பாடியிருந்தார். இவர் ஒரு பிரபலமானத் தொலைக்காட்சித் தொகுப்பாளராகவும் இருந்தார்.
# இராதிகா திலக்

## இறப்பு

கிட்டத்தட்ட இரண்டு ஆண்டுகளாக புற்றுநோய்க்கான சிகிச்சையில் இருந்த இவர். 20 செப்டம்பர் 2015 அன்று, கொச்சியிலுள்ள ஒரு தனியார் மருத்துவமனையில் அனுமதிக்கப்பட்டு, தனது 46 வயதில் இறந்தார்.
# ம. இரா. இராசகிருட்டிணன்

**மலபார் இராதாகிருட்டிணன் இராசகிருட்டிணன்** (Malabar Radhakrishnan Rajakrishnan) (பிறப்பு 25 மே 1977) ஓர் இந்திய ஒலிப்பதிவாளராவார். ரங்கஸ்தலம் (2018) என்ற படத்திற்காக 2019 ஆம் ஆண்டில் சிறந்த ஒலிப்பதிவுக்கான தேசிய விருதை வென்றார். 2011 ஆம் ஆண்டில் ஒலி கலப்புக்காக கேரள மாநில திரைப்பட விருதுகளையும் ( உருமி, சப்பா குரிஷ் ) 2012 ( மஞ்சாடிகுரு ) மற்றும் 2013 ஆம் ஆண்டில் மஞ்சாடிகுரு படத்திற்காக கேரள திரைப்பட தயாரிப்பாளர்கள் சங்கத்தின் முத்து விருதையும் வென்றார். இவர் தமிழ், இந்தி, தெலுங்கு, மராத்தி மற்றும் மலையாளத் திரைப்படங்களில் பணியாற்றியுள்ளார்.
# ம. இரா. இராசகிருட்டிணன்

## ஆரம்ப கால வாழ்க்கை

இவர், 25 மே 1977 அன்று பிறந்தார். இவரது தந்தை ம. கோ. இராதாகிருட்டிணன் மலையாளத் திரையுலகின் புகழ்பெற்ற இசை இயக்குநர்களில் ஒருவராகவும், கர்நாடக இசையின் மேதையாகவும் இருந்தார். இவரது தாயார் பத்மஜா இராதாகிருட்டிணன் கலை மற்றும் இலக்கியத் துறையில் தனது பங்கை நிகழ்த்தியுள்ளார். இவரது தாத்தாவும் பாட்டியுமான மலபார் கோபாலன் நாயரரும், கமலாட்சி அம்மாவும் கூட இசைக்கலைஞர்கள். இவரது மாமா எம். ஜி. ஸ்ரீகுமார் மலையாளத் திறையுலகில் பிரபல பாடகராவார்.  
இவர் தனது அத்தை, புகழ்பெற்ற கர்நாடக பாடகியான கே . ஓமனக்குட்டி அம்மாவிடம் கர்நாடக இசையை பயின்றார். மேலும் மவேலிக்கரை கிருட்டிணன்குட்டி நாயர் திருப்பூணித்துறை இராதாகிருட்டிணன் ஆகியோரின் வழிகாட்டுதலின் பேரில் மிருதங்கத்தையும் பயின்றார். பொருளாதாரத்தில் இளங்கலை பட்டம் முடித்தார். பின்னர் இவர் திருச்சூர் சேத்தனா நிறுவனத்திலிருந்து ஒலி வடிவமைப்பில் தனது படிப்பை முடித்தார்.
# ம. இரா. இராசகிருட்டிணன்

## தொழில்

தனது 23 வயதில், இவர் தீபன் சாட்டர்ஜி என்பவரிடம் உதவி ஒலிப் பொறியாளராக பணியாற்றினார். 2004 ஆம் ஆண்டில் தேசிய விருதைப் பெற்ற *பலோதேக்கோ* (பெங்காலி) உள்ளிட்ட 70 படங்களில் இவர் அவருக்கு உதவியுள்ளார். பின்னர் இவர் சென்னை *ஃபோர் ஃப்ரேம்ஸ் சவுண்ட் கம்பெனி* என்ற நிறுவனத்தில் உதவி ஒலி பொறியாளராக சேர்ந்தார். இப்போது அதன் தலைமை ஒலி பொறியாளராக பணியாற்றுகிறார். மலையாளத் திரையுலகில் பெரும்பாலான இயக்குனர்களுடன் பணியாற்றியுள்ள இவர், இந்தி, தமிழ், கன்னடம், மராத்தி, தெலுங்கு, பெங்காலி உள்ளிட்ட பல்வேறு மொழிகளில் 200க்கும் மேற்பட்ட படங்களுக்கு ஒலி வடிவமைப்பையும், ஒலிக்கலவையையும் செய்துள்ளார்.  
இவர், "*வின்டர்*" (திப்பு கருணாகரன் இயக்கியது) படத்தில் இடம் பெற்ற தனது மாமா எம். ஜி. ஸ்ரீகுமார் பாடிய பாடலுக்கு இசையமைத்துள்ளார். பிரியதர்சன், சந்தோஷ் சிவன், லால் ஜோஸ், வி. கே. பிரகாசு, ஏ. எல். விஜய் மேஜர் ரவி, திப்பு செல்வராகவன், அஞ்சலி மேனன் போன்ற இயக்குனர்களிடமும் இவர் பணியாற்றியுள்ளார். இசை அமைப்பாளராக இவரது அடுத்தத் திரைப்படம் மிஸ்டர் பீன் (மலையாளத் திரைப்படம்) என்பதாகும்.
# மாவேலிக்கரை கிருட்டிணன்குட்டி நாயர்

**மாவேலிக்கரை கிருட்டிணன்குட்டி நாயர்** (Mavelikara Krishnankutty Nair) (11 அக்டோபர் 1920 &ndash; 13 சனவரி 1988) மிருதங்கக் கலைஞராவார். ஆலப்புழா வெங்கப்பன் பிள்ளையிடமிருந்தும், வீச்சூர் கிருட்டிண ஐயரிடமிருந்து தனது பயிற்சியைப் பெற்றார். இவர், பழனி சுப்பிரமணிய பிள்ளையைத் தனது 'மானசீக குரு' வாகக் கருதினார். இந்தியக் குடியரசுத் தலைவரிடமிருந்து பத்மசிறீ விருது பெற்ற இவர் கேரள சங்கீத நாடக அகாடமி விருதையும் பெற்றார். கிருட்டிணன்குட்டி நாயர் திருவனந்தபுரத்தில் அனைத்திந்திய வானொலிக் கலைஞராகவும் இருந்தார்.
# சென்னைப் பல்கலைக்கழக மேனாள் மாணவர்கள்: பட்டியல்

சென்னைப் பல்கலைக்கழகத்தில் பயின்று இன்று பலதுறைகளில் சிறப்பிடம் பெற்றுக் குறிப்பிடத்தக்கவர்களாக உள்ளவர்கள் குறித்து இந்த பட்டியலில் குறிப்பிடப்பட்டுள்ளது. ஐந்து பேர் சிறந்த தலைவர்களாகவும் இருவர் நோபல் பரிசு பெற்றவர்கள் என்பது குறிப்பிடத்தக்கது.
# சென்னைப் பல்கலைக்கழக மேனாள் மாணவர்கள்: பட்டியல்

## கலை

- கே.ஏ.நீலகாந்த சாஸ்திரி, வரலாற்றாசிரியரும் எழுத்தாளருமான பத்ம பூஷண் (1957)
- சர்வ்பள்ளி கோபால், இந்திய வரலாற்றாசிரியர், பத்ம விபூஷன் (1999)
- ரன்வீர் ஷா, பிரகிருதி அறக்கட்டளையின் நிறுவனர்
- ஜெமினி கணேசன், தமிழ்த் திரைப்பட நடிகர், பத்மஸ்ரீ (1971)
- மணி ரத்னம், திரைப்பட இயக்குநர், திரைக்கதை எழுத்தாளர் மற்றும் தயாரிப்பாளர், பத்மஸ்ரீ (2002)
- சசி குமார், பத்திரிகையாளர் மற்றும் திரைப்பட இயக்குநர், நிறுவனர், ஏசியானெட்
- எம்.ஜி.ராமச்சந்திரன், திரைப்பட நடிகரும், தமிழகத்தின் முன்னாள் முதல்வரும் பாரத் ரத்னா விருது பெற்றவருமாவார் (1988)
- மகேஷ் பாபு, தெலுங்குத் திரைப்பட நடிகர், பிலிம்பேர் விருதுகள் (3), நந்தி விருதுகள் (7)
- கே.சி.எஸ் பானிகர், சுருக்க ஓவியர், லலித் கலா அகாடமி ரத்னா (1976)
# சென்னைப் பல்கலைக்கழக மேனாள் மாணவர்கள்: பட்டியல்

## வணிகம் மற்றும் பொருளாதாரம்

- ஜெய் விஜயன், டெஸ்லா மோட்டார்ஸின் தலைமை தகவல் அதிகாரி (சிஐஓ)
- இந்தியாவின் ஐந்தாண்டு திட்டங்களின் கட்டடக் கலைஞர்களில் ஒருவரான கக்கடன் நந்தநாத் ராஜ், பத்ம விபூஷன் (2000)
- ராஜா செல்லையா, மெட்ராஸ் ஸ்கூல் ஆஃப் எகனாமிக்ஸ் நிறுவனத்தின் நிறுவனர் தலைவர், பத்மா விபூஷன் (2007)
- சி.கே.பிரஹாலாத், பிரபல வணிக சிந்தனையாளர், பத்ம பூஷண் (2009)
- பிரதாப் சி. ரெட்டி, நிறுவனர், அப்பல்லோ மருத்துவமனைகள், பத்மா விபூஷன் (2010)
- கூகிள் இன்க் நிறுவன ஸ்தாபக குழு உறுப்பினர் ராம் ஸ்ரீராம் .
- வர்கீஸ் குரியன், இந்தியாவில் வெள்ளை புரட்சியின் தந்தை, பத்மா விபூஷன் (1999)
- இந்திர நூயி, தலைவர், பெப்சிகோ, பத்ம பூசண் (2007)
- ஸ்ரீகாந்த் பாலச்சந்திரன், குளோபல் சி.எஃப்.ஓ, பாரதி ஏர்டெல்
- சுரேஷ் கிருஷ்ணா, டி.வி.எஸ் குழு, பத்மஸ்ரீ (2006)
- சன் குழுமத்தின் நிறுவனர் மற்றும் தலைவர் கலாநிதி மாறன்
- அம்ருதாஞ்சன் ஹெல்த்கேர் மற்றும் ஆந்திர பத்ரிகாவின் நிறுவனர் காசினாதுனி நாகேஸ்வர ராவ்
- பாரதிய மகிலா வங்கியின் தலைவரும் நிர்வாக இயக்குநருமான உஷா அனந்தசுப்பிரமணியன்
- மகேஷ் அமலியன், பொறியாளர் மற்றும் தொழிலதிபர், தேசமண்யா (2005)
- புஷ்கலா பிரசாத், ஸ்கிட்மோர் கல்லூரியில் மேலாண்மை மற்றும் தாராளவாத கலை பேராசிரியர் ஜான்கெல் தலைவர்
# சென்னைப் பல்கலைக்கழக மேனாள் மாணவர்கள்: பட்டியல்

## அரசு ஊழியர்கள் மற்றும் இராஜதந்திரிகள்

| பெனகல் ராம ராவ் | இந்திய ரிசர்வ் வங்கியின் 4 வது ஆளுநர் |  |  |
| --- | --- | --- | --- |
| சி.சிலேந்திர பாபு |  |  |  |
| சி.ரங்கராஜன் | லயோலா | இந்திய ரிசர்வ் வங்கியின் 19 வது ஆளுநர் |  |
| எஃப்.வி.அருள் | லயோலா ; மெட்ராஸ் கிறிஸ்தவ கல்லூரி | சிபிஐ இயக்குநர் (1968-1971) |  |
| கே.பி.எஸ் மேனன் | இந்தியாவின் 1 வது வெளியுறவு செயலாளர் |  |  |
| கே.விஜய் குமார் | மெட்ராஸ் கிறிஸ்தவ கல்லூரி | போலீஸ் டைரக்டர் ஜெனரல் |  |
| கல்யாண் சுந்தரம் | இந்தியாவின் 2 வது தலைமைத் தேர்தல் ஆணையர் |  |  |
| எம்.கே.நாராயணன் | லயோலா | மேற்கு வங்க ஆளுநர் ; இந்தியாவின் 3 வது தேசிய பாதுகாப்பு ஆலோசகர் |  |
| என் விட்டல் | தலைமை விஜிலென்ஸ் கமிஷனர் (1998-2002) |  |  |
| ஆர்.வி.எஸ் பெரி சாஸ்திரி | இந்தியாவின் 8 வது தலைமைத் தேர்தல் ஆணையர் |  |  |
| எஸ்.ஜகநாதன் | இந்திய ரிசர்வ் வங்கியின் 10 வது ஆளுநர் |  |  |
| டி.என்.சேஷன் | இந்தியாவின் 10 வது தலைமைத் தேர்தல் ஆணையர் |  |  |
| ஒய்.வேணுகோபால் ரெட்டி | பொருளாதாரத்தில் எம்.ஏ. | இந்திய ரிசர்வ் வங்கியின் 21 வது ஆளுநர் | } |
# சென்னைப் பல்கலைக்கழக மேனாள் மாணவர்கள்: பட்டியல்

## மனிதநேயம் மற்றும் சமூக அறிவியல்

| டேவிட் டேவிடர் | ஆசிரியர் மற்றும் வெளியீட்டாளர், பெங்குயின் குழுமத்தின் முன்னாள் தலைமை நிர்வாக அதிகாரி |  |  |
| --- | --- | --- | --- |
| கருப்பண்ணன் ஜெய்சங்கர் | குற்றவியல் நிபுணர் |  |  |
| பி.குருராஜா பட் | 1952 | வரலாற்றாசிரியர் |  |
| ஆர்.எஸ்.சுப்பலட்சுமி | சமூக சீர்திருத்தவாதி மற்றும் கல்வியாளர் |  |  |
| எஸ்.கிருஷ்ணசாமி அயங்கர் | வரலாற்றாசிரியர் மற்றும் உளவியலாளர் |  |  |
| எஸ்.ஆர்.ரங்கநாதன் | பி.ஏ; எம்.ஏ. | சென்னை கிறித்துவக் கல்லூரி | பெருங்குடல் வகைப்பாட்டை வளர்ப்பதற்கு அறியப்பட்ட நூலக விஞ்ஞானி |
| வி.வெங்கையா | தலைமை கல்வெட்டு, இந்திய அரசு (1908-1912) | } |  |
# சென்னைப் பல்கலைக்கழக மேனாள் மாணவர்கள்: பட்டியல்

## இலக்கியம்

| எம்.கோவிந்த பாய் | கன்னட கவிஞரும் எழுத்தாளருமான ராஷ்டிரகவி (1949) |  |
| --- | --- | --- |
| மாதவன் அய்யப்பத் | கவிஞர் மற்றும் எழுத்தாளர் |  |
| சச்சிதானந்த வாட்சயன் | 1927 | இந்தி கவிஞரும் எழுத்தாளருமான ஞானபீட விருது (1978), சாகித்திய அகாதமி விருது (1964) |
| ஸ்ரீரங்கம் சீனிவாசராவ் | தெலுங்கு கவிஞரும் பாடலாசிரியருமான சாகித்திய அகாதமி விருது (1972) |  |
| புலவர் குழந்தை | தமிழ் கவிஞர் |  |
| வனமலை | தெலுங்கு கவிஞரும் பாடலாசிரியருமான தெலுங்கு இலக்கியத்தில் பி.எச்.டி. | } |
# சென்னைப் பல்கலைக்கழக மேனாள் மாணவர்கள்: பட்டியல்

## இராணுவம்

| இத்ரிஸ் ஹசன் லத்தீப் | நிஜாம் | இந்திய விமானப்படையின் முன்னாள் விமானப்படைத் தலைவர் |  |
| --- | --- | --- | --- |
| ஜெகத் ஜெயசூரியா | 1990 | எம்.எஸ்.சி. | இலங்கை ஆயுதப்படைகளின் முன்னாள் பாதுகாப்புத் தளபதி |
| கே.எம்.கரியப்பா | ஜனாதிபதி பதவி | இந்திய இராணுவத்தின் முன்னாள் இராணுவத் தளபதி |  |
| கிருஷ்ணசாமி சுந்தரராஜன் | எம்.எஸ்.சி. | இந்திய இராணுவத்தின் முன்னாள் இராணுவத் தளபதி |  |
| பூர்ண சந்திர தாபா | நேபாள இராணுவத்தின் முன்னாள் இராணுவத் தளபதி |  |  |
| ஜமீர் உதின் ஷா | எம்.எஸ்.சி. | இந்திய ராணுவத்தின் முன்னாள் துணைத் தளபதி (பணியாளர்கள் மற்றும் அமைப்புகள்), இந்திய ராணுவம் . | } |
# சென்னைப் பல்கலைக்கழக மேனாள் மாணவர்கள்: பட்டியல்

## அரசியல் மற்றும் சட்டம்

| சக்ரவர்த்தி ராஜகோபாலாச்சாரி | 1897 | மாநிலக் கல்லூரி, சென்னை | இந்திய கவர்னர் ஜெனரல் (1948-1950) |
| --- | --- | --- | --- |
| சர்வ்பள்ளி ராதாகிருஷ்ணன் | 1906 | சென்னை கிறித்துவக் கல்லூரி | இந்தியாவின் 2 வது ஜனாதிபதி (1962-1967) |
| நீலம் சஞ்சீவ ரெட்டி | இந்தியாவின் 6 வது ஜனாதிபதி (1977-1982) |  |  |
| ஆர்.வெங்கடராமன் | லயோலா | இந்தியாவின் 8 வது ஜனாதிபதி (1987-1992) |  |
| ஏ.பி.ஜே அப்துல் கலாம் | செயின்ட் ஜோசப் | இந்தியாவின் 11 வது ஜனாதிபதி (2002-2007) | } |
# சென்னைப் பல்கலைக்கழக மேனாள் மாணவர்கள்: பட்டியல்

## அரசியல் மற்றும் சட்டம்

### உச்ச நீதிமன்ற நீதிபதிகள்

| துரைசாமி ராஜு | இந்திய உச்ச நீதிமன்ற நீதிபதி |  |
| --- | --- | --- |
| கே.சுப்ப ராவ் | இந்தியாவின் 9 வது தலைமை நீதிபதி |  |
| முஹம்மது ஷாஹாபுதீன் | பாகிஸ்தானின் 3 வது தலைமை நீதிபதி |  |
| பி.சாதசிவம் | இந்தியாவின் 40 வது தலைமை நீதிபதி |  |
| பதஞ்சலி சாஸ்திரி | இந்தியாவின் 2 வது தலைமை நீதிபதி |  |
| வி.பாலகிருஷ்ணா எராடி | இந்திய உச்ச நீதிமன்ற நீதிபதி; கேரள உயர்நீதிமன்றத்தின் 9 வது தலைமை நீதிபதி | } |
# சென்னைப் பல்கலைக்கழக மேனாள் மாணவர்கள்: பட்டியல்

## அரசியல் மற்றும் சட்டம்

### மற்றவர்கள்

| ஏ.ஜே.ஜான் | 1919 | மெட்ராஸ் சட்டக் கல்லூரி | திருவிதாங்கூர்-கொச்சின் முன்னாள் முதல்வரும், மெட்ராஸ் ஆளுநருமான |  |
| --- | --- | --- | --- | --- |
| ஆர்காட் ராமசாமி முதலியார் | சென்னை கிறித்துவக் கல்லூரி | மைசூரின் கடைசி திவான், பத்மா விபூஷன் (1970) |  |  |
| பி.முனுசாமி நாயுடு | சென்னை கிறித்துவக் கல்லூரி | மெட்ராஸ் பிரசிடென்சி முதல்வர் |  |  |
| சி.என்.அண்ணாதுரை | தமிழக முதல்வர் |  |  |  |
| சிபி ராமசாமி ஐயர் | திருவிதாங்கூரின் திவான் (1936-1947) |  |  |  |
| சி. விஜயராகவாச்சாரியார் | 1875 | மாநிலக் கல்லூரி, சென்னை | இந்திய தேசிய காங்கிரசின் தலைவர் (1920) |  |
| சிதம்பரம் சுப்பிரமணியம் | இயற்பியலில் பி.எஸ்.சி. | மாநிலக் கல்லூரி, சென்னை ; மெட்ராஸ் சட்டக் கல்லூரி | இந்திய சுதந்திர ஆர்வலர் பாரத் ரத்னா (1998) |  |
| கே.கே.நயர் | நாடாளுமன்ற உறுப்பினர், மக்களவை |  |  |  |
| கே.வி.ரெட்டி நாயுடு | மெட்ராஸ் பிரசிடென்சி முதல்வர் (1937) |  |  |  |
| கசு பிரம்மநந்த ரெட்டி | மாநிலக் கல்லூரி, சென்னை | ஆந்திர முதல்வர் |  |  |
| எம்.தம்பிபுரை | மக்களவை துணை சபாநாயகர் |  |  |  |
| முக்தர் அகமது அன்சாரி | சென்னை கிறித்துவக் கல்லூரி | அறுவை சிகிச்சை நிபுணர் மற்றும் இந்திய தேசிய காங்கிரஸின் தலைவர் |  |  |
| நிட்டூர் சீனிவாச ராவ் | 1927 | எல்.எல்.பி. | மெட்ராஸ் சட்டக் கல்லூரி | மைசூர் மாநில உயர் நீதிமன்றத்தின் தலைமை நீதிபதி |
| பி.சுப்பராயன் | மாநிலக் கல்லூரி, சென்னை | மெட்ராஸ் பிரசிடென்சி முதல்வர் (1924-1930) |  |  |
| பி.வி.ராஜமன்னர் | 1921 | மாநிலக் கல்லூரி, சென்னை | மெட்ராஸ் உயர் நீதிமன்றத்தின் தலைமை நீதிபதி |  |
| பழனியப்பன் சிதம்பரம் | நிதி அமைச்சர் |  |  |  |
| பரவூர் டி.கே.நாராயண பிள்ளை | திருவிதாங்கூர் பிரதமர் மற்றும் திருவிதாங்கூர்-கொச்சின் முதல் முதல்வர் |  |  |  |
| சங்கர்ராவ் சவான் | அமைச்சரவை அமைச்சர் |  |  |  |
| வி.கே.கிருஷ்ண மேனன் | 1918 | மாநிலக் கல்லூரி, சென்னை | பாதுகாப்பு அமைச்சர் | } |
# சென்னைப் பல்கலைக்கழக மேனாள் மாணவர்கள்: பட்டியல்

## கல்வியாளர்கள்

- எம். அராம், கல்வியாளர் மற்றும் அமைதி வழக்கறிஞர், பத்மஸ்ரீ (1990)
- வி.ஐ.டி பல்கலைக்கழகத்தின் நிறுவனர் மற்றும் அதிபர் ஜி. விஸ்வநாதன்
- வி.எம்.முரளிதரன், முன்னாள் தலைவர், எதிராஜ் மகளிர் கல்லூரி
# சென்னைப் பல்கலைக்கழக மேனாள் மாணவர்கள்: பட்டியல்

## மதம்

| இயன் ஏர்னஸ்ட் | இந்தியப் பெருங்கடலின் பேராயர் |  |
| --- | --- | --- |
| ஜோசுவா ரஸ்ஸல் சந்திரன் | பி.ஏ; எம்.ஏ. | } |
# சென்னைப் பல்கலைக்கழக மேனாள் மாணவர்கள்: பட்டியல்

## அறிவியல், தொழில்நுட்பம், பொறியியல் மற்றும் கணிதம்

| சி.வி.ராமன் | 1904; 1907 | பி.ஏ; எம்.ஏ. | மாநிலக் கல்லூரி சென்னை | இயற்பியலுக்கான நோபல் பரிசு (1930), பாரத் ரத்னா (1954) |  |
| --- | --- | --- | --- | --- | --- |
| சுப்ரமண்யன் சந்திரசேகர் | 1930 | இயற்பியலில் பி.எஸ்.சி. | மாநிலக் கல்லூரி சென்னை | இயற்பியலுக்கான நோபல் பரிசு (1983), பத்மா விபூஷன் (1968) | } |
# சென்னைப் பல்கலைக்கழக மேனாள் மாணவர்கள்: பட்டியல்

## விளையாட்டு

| தீபிகா பல்லிகல் கார்த்திக் | எதிராஜ் | சுவர்ப்பந்து பிளேயர் |  |  |
| --- | --- | --- | --- | --- |
| எரிக் பிரபாகர் | ஒலிம்பியன் ஸ்ப்ரிண்டர் |  |  |  |
| ராமநாதன் கிருஷ்ணன் | டென்னிஸ் வீரர், அர்ஜுனா விருது (1961), பத்ம பூஷண் (1967) |  |  |  |
| சையத் முகமது ஹாடி | நிஜாம் | முதல் வகுப்பு கிரிக்கெட் வீரர் மற்றும் டென்னிஸ் வீரர் |  |  |
| விஜய் அமிர்தராஜ் | டென்னிஸ் வீரர் மற்றும் விளையாட்டு வர்ணனையாளர், ஐ.நா. தூதர் (2001), பத்மஸ்ரீ (1983) |  |  |  |
| விஸ்வநாதன் ஆனந்த் | பி.காம். | லயோலா | செஸ் கிராண்ட்மாஸ்டர் மற்றும் முன்னாள் உலக செஸ் சாம்பியன், பத்மா விபூஷன் (2007) | } |
# சென்னைப் பல்கலைக்கழக மேனாள் மாணவர்கள்: பட்டியல்

## மற்றவர்கள்

- சிவ சங்கர் பாபா
- ஏ. பி. பாலசந்திரன்
- ஏ. வி. பாலகிருஷ்ணன்
- பாபு
- சின்மயானந்தா சரசுவதி
- சுங்காத் ஜோசப் வர்கி
- அசுவத் தாமோதரன்
- டைரட் தேவப்ரியம்
- சுதி தேவனேசன்
- பி. சி. தேவசியா
- மேதில் தேவிகா
- மைக்கேல் பெர்ணான்டசு
- அந்தோணி லியோகேடிய ப்ளெட்சர்
- சி.கே. காந்திராஜன்
- ராமநாதன் ஞானதேசிக
- விஜயலட்சுமி கே. குப்தா
- ரந்தோர் கை
- இலட்சுமி கோல்ம்ஸ்ட்ரோம்
- எம். யூசுப் ஹூசைனி
- ஐ. சி. சாக்கோ
- Cherakarottu Korula Jacob
- அலங்கார் ஜெயகோவிந்
- எல். எஸ். கந்தசாமி
- சி. கேசவன்
- சந்தீப் கிசான்
- குப்புசாமி கல்யாணசுந்தரம்
- ஏ.டி. லோகநாதன்
- ஏ. ஸ்ரீதரா மேனன்
- இராம் மோகன்
- ஏ. சி. முத்தையா
- சமீர் நாயர்
- ஜோசப் சி. பன்சிகரன்
- பி. ஜே. தாமசு, பரகுனெல்லி
- ஜோசப் பரேகேடில்
- W. Lawrence S. Prabhakar
- பிவீ
- ஏ. சிவதாணு பிள்ளை
- என். யு. பிரபு
- Samantha Ruth Prabhu
- A. Sreekar Prasad
- ஆர். நீலகண்டன்
- ஆர். இராதாகிருஷ்ணன்
- பெல்லாரி இராகவா
- ஆர். கே. இராகவன்
- பி. வி. ராஜாராமன்
- நரசிம்மன் ராம்
- கே. ஆர். இராமநாதன்
- கே.பி. இரத்னம்
- Palagummi Sainath
- B. A. Saletore
- உமா சம்பந்தன்
- Ratnasothy Saravanamuttu
- C. S. Seshadri
- சிவா இராஜ்குமார்
- M. J. Rabi Singh
- Molly Easo Smith
- சி. ஜி. சோமையா
- இராமன் சுகுமார்
- ம. ஆ. சுமந்திரன்
- லில்லி தாமசு
- டைப்பிஸ்ட் கோபு
- கரோல்சு ஜி. வல்லேசு
- அலர்மேல் வள்ளி
- டி. ஜி. வெங்கட்ராமன்
- ரவீந்திரா விஜெயுனர்த்னி
- வீரேந்திரநாத் சட்டோபாத்யாய
- பிரதீப் ஜான்
# சும்மா இருங்க மச்சான்

**சும்மா இருங்க மச்சான்** (*Summa Irunga Machan*) என்பது 1996 ஆண்டு வெளிவந்த தமிழ் நகைச்சுவைத் திரைப்படம் ஆகும். எஸ். என். பிரசாத் இயக்கிய. இப்படத்தில் பாண்டியராஜன், பிரகதி, திவ்யசிறீ ஆகியோர் முக்கிய வேடங்களில் நடித்துள்ளனர். மலேசியா வாசுதேவன், கோவை சரளா, கவிதா, சார்லி, அலெக்ஸ் ஆகியோர் துணை வேடங்களில் நடித்துள்ளனர். ஜோதி பிரசாத் தயாரித்த இப்படத்திற்கு, தேவா இசை அமைத்துள்ளார். படமானது 1996 மார்ச் 15 அன்று வெளியானது.
# சும்மா இருங்க மச்சான்

## கதை

சுப்பிரமணி ( பாண்டியராஜன் ) ஒரு தொலைதூர கிராமத்தில் வசிக்கும் வேலையற்ற இளைஞன். சென்னையில் உள்ள தனது மாமாவிடம் ( மலேசியா வாசுதேவன் ) வந்து சேர தனது கிராமத்திலிருந்து வருகிறான். அவனுக்கு ஆச்சரியப்படுமு விதமாக, அவனது மாமாவுக்கு இரண்டு மனைவிகள் உள்ளனர் : பரமு ( கோவை சரலா ) மற்றும் ராஜம்மா ( கவிதா ) ஆகியோராவர். அவர்கள் வெவ்வேறு வீடுகளில் வசிக்கிறார்கள், மாமா தனது இரு மனைவிகளுடையே போராடுகிறார். பரமுவின் மகள் உமா ( பிரகதி ), ராஜம்மாவின் மகள் ரமா (திவ்யசிறீ), இருவரும் ஒரே கல்லூரியில் படிக்கின்றனர். சுப்ரமணியின் மாமா அவன் யாரென்று காட்டிக்கொள்ளாமல் ஒரு வேலைக்காரன்போல இருக்குமாறு அறிவுறுத்துகிறார். பரமு, ராஜம்மா இவனை வேலைக்கு அமர்த்திக்கொள்கின்றனர். உமாவும் ராமாவும் சுப்பிரமணியை காதலிக்கிறார்கள். மாமாவைப் போலல்லாமல், சுப்பிரமணி பலதார மணத்துக்கு எதிரானவன். அடுத்தது என்ன நடக்கிறது என்பதே கதை ஆகும்.
# சும்மா இருங்க மச்சான்

## நடிகர்கள்

- பாண்டியராஜன் சுப்பிரமணியாக
- பிரகதி உமாவாக
- திவ்யசிறீ ரமாவாக
- மலேசியா வாசுதேவன்
- கோவை சரளா பரமுவாக
- கவிதா இராஜம்மாவாக
- சார்லி சிங்கமணியாக
- அலெக்ஸ்
- லூசு மோகன்
- திடீர் கண்ணையா
- பிரகதிஷ்
- பரதன்
- வினாயக் ராஜ்
- பாபு
- பிரேமி
- சொரூபா
- மணிமேகலை
- மாஸ்டர் பாதூஷா
- தேவா சிற்றபுத் தோற்றத்தில்
# சும்மா இருங்க மச்சான்

## இசை

திரைப்படத்திற்கான பின்னணி இசை மற்றும் பாடல்களுக்கான இசையை திரைப்பட இசையமைப்பாளர் தேவா இசையமைத்தார். 1996 இல் வெளியான இசைப் ஒலிப்பதிவில், காளிதாசன் எழுதிய ஐந்து பாடல்கள் இருந்தன.
| 1 | 'சந்திரனும்' | தேவா | காளிதாசன் | 3:33 |
| --- | --- | --- | --- | --- |
| 2 | 'பட்டம் பட்டம் பட்டம்பூச்சி' | கிருஷ்ணராஜ், லோகநாதன் | 3:47 |  |
| 3 | 'மாமா மாமா' | சிந்து, டி. கே. கலா, மனோ | 4:04 |  |
| 4 | 'டிக் டிக் டிக்' | கே.எஸ் சித்ரா, மனோ | 4:03 |  |
| 5 | 'காதலுக்கு கண்ணிருக்கு | மனோ, சிந்து | 4:36 | } |
# 500 பிரிக்கெல்

**500 பிரிக்கெல்** (*500 Brickell*) என்பது அமெரிக்காவின் புளோரிடாவின் மயாமியின் சுற்றுப்பகுதியில் உள்ள ஒரு குடியிருப்பு வளாகமாகும். இந்த வளாகத்தில் இரண்டு காண்டோமினியம் கோபுரங்கள் உள்ளன. இவை *500 பிரிக்கெல் மேற்கு கோபுரம்* மற்றும் *500 பிரிக்கெல் கிழக்கு கோபுரம் ஆகும்.* இந்த இரண்டு கட்டிடங்களும் இரட்டை கோபுரங்களாக வடிவமைக்கப்பட்டன. இது 42 மாடிகளுடன் 426 அடி (130 மீட்டர்) உயரமுடையது. இந்த வானளாவிய கட்டிடத்தினை ஆர்கிடெக்டோனிகா கட்டிடக்கலை நிறுவனத்தினர் உருவாக்கினர். இந்த கட்டமைப்பினை தாமஸ் கிராமரின் போர்ட்பினோ குழு புளோரிடா குழுவுடன் இணைந்து நிறுவியது. கோபுரங்களின் கட்டுமானம் ஏப்ரல் 2005இல் தொடங்கியது. 2007ஆம் ஆண்டின் நடுப்பகுதியில் கட்டுமானப் பணியினை முடித்து 2008இல் முழுமையடைந்தது.  
- **மைபிரிக்கெல்**: 2012 முதல் 2014 வரை ஒரு சிறிய கட்டிடம் மைபிரிக்கெல், 500 பிரிக்கெல்லின் மேற்கே கட்டப்பட்டது. இதில் வாகன நிறுத்துமிடம் கட்டப்படாத போதிலும் வான்பாலம் வழியாக 500 ப்ரிகலின் அடிப்பகுதியுடன் இணைக்கப்பட்டது. மியாமில் பெரும் மந்தநிலைக்குப் பின்னர் கட்டப்பட்ட முதல் உயரமான கட்டிடம் இது. இது 2014இல் விற்கப்பட்டது.
# 500 பிரிக்கெல்

## வடிவமைப்பு

500 பிரிக்கெல் முதலில் ஒரு மாபெரும் வளைவைப் பின்பற்றி வடிவமைக்கப்பட்டது. இரண்டு கோபுரங்களும் 10-அடுக்கு தளத்தில் இணைக்கப்பட்டுள்ளன. இரண்டு கோபுரங்களின் மேல் தளங்களும் ஒரு பெரிய வெள்ளை கூரையால் இணைக்கப்பட்டுள்ளன. ஒரு பெரிய குளம் அமைந்துள்ள இரண்டு கட்டிடங்களுக்கும் இடையில் அமைந்துள்ளது. இதன் மேற்பகுதியில் இருகட்டடங்களுக்கும் இடையிலான இடைவெளி வழியே முற்றத்தில் சூரிய ஒளி விழுகின்றது.
# மைக்கேல் ஜெய்சினோ

**மைக்கேல் ஜெய்சினோ** (பிறப்பு:அக்டோபர் 10, 1967) என்பவர் அமெரிக்க நாட்டு இசைக்கலைஞர் மற்றும் இசையமைப்பாளர் ஆவார். இவர் 1994 ஆம் ஆண்டு முதல் திரைப்படம், தொலைக்காட்சி மற்றும் நிகழ்பட ஆட்டம் போன்ற துறைகளில் இசை அமைத்து வருகிறார். இவர் தனது இசையப்பயணத்தில் அகாதமி விருது, பிரைம் டைம் எம்மி விருது மற்றும் மூன்று கிராமி விருதுகளைப் பெற்றுள்ளார்.  
இவர் ஜே. ஜே. ஏபிரகாம்சு, மாட் ரீவ்ஸ், பீட் டாக்டர், கொலின் டெரெவர்ரோ, ஜோன் வாட்ஸ், துரூ கோடார்ட், தி வச்சோவ்ஸ்கி போன்ற பிரபல இயக்குனர்களின் திரைப்படங்களில் பணிபுரிந்துள்ளார். மற்றும் ஜுராசிக் பார்க், டாக்டர் ஸ்ட்ரேஞ்ச், இசுபைடர்-மேன்: ஹோம்கம்மிங், சூப்பர் 8, டோன் ஒப் த பிளனட் ஒப் தி ஏப்ஸ், இசுபைடர்-மேன்: பார் பிரம் ஹோம் போன்ற பல திரைப்படங்களுக்கு இசை அமைத்துள்ளார். இவர் கால் ஆஃப் டியூட்டி மற்றும் மெடல் ஆப் கோனார் போன்ற நிகழ்ப்பட ஆட்டங்களுக்கும், அலைஸ், லாஸ்ட், பிரிஞ்சு போன்ற தொலைக்காட்சியை தொடர்களுக்கு இசைமைத்துள்ளார் என்பது குறிப்பிடத்தக்கது.
# பினு சதானந்தன்

**பினு சதானந்தன் (Binu Sadanandan)** (பிறப்பு 23 சூலை) ஒரு இந்திய திரைப்பட இயக்குநரும், திரைக்கதை எழுத்தாளரும், மலையாளத் திரையுலகில் பணியாற்றியதற்காக மிகவும் பிரபலமானவர்.  
பினு 2014 ஆம் ஆண்டு *இதிகாசா* என்ற திரைப்படத்தின் மூலம் அறிமுகமானார். பின்னர் *ஸ்டைல் (2016 படம்)* (2016) என்ற தனது இரண்டாவது படத்தை இயக்கினார். இராஜேசு அகஸ்டின் தயாரித்த *இதிஹாசா* வெளியான பிறகு பினு பிரபலமடைந்தார்.
# பினு சதானந்தன்

## தொழில்

இவர், புகைப்படக் கலைஞராக தனது வாழ்க்கையைத் தொடங்கினார். இதற்கிடையில், *இதிகாசா*வின் ஒரு வரி கதையை உருவாக்கினார். இது இவரது முதல் இயக்கமாக மாறியது. படம் 2014இல் வெளியிடப்பட்டது. இந்தப் படம் திரையரங்கில் நல்ல வசூலைக் கொண்டிருந்தது.  
இவரது அடுத்த படம் *ஸ்டைல்* 2016இல் வந்தது. இதுவும் ஒரு நல்ல வெற்றியைப் பெற்றது. தயாரிப்பில் இரண்டு ஆண்டுகளுக்கு மேலதிகமான ஆனாலும், ஒரு இயக்குநராக இவரது வாழ்க்கையில் ஒரு திருப்புமுனையை ஏற்படுத்தியது.
# பினு சதானந்தன்

## சொந்த வாழ்க்கை

இவர், கே.சதானந்தன், இராதாமணி ஆகியோருக்குப் பிறந்தார். இவர் தனது குழந்தைப் பருவத்தை எர்ணாகுளத்தில் உள்ள காலடியில் கழித்தார். காலடியின் சிறீ சங்கரா கல்லூரியில் இந்தியில் இளங்கலை பட்டம் பெற்றார். இவருக்கு கீது என்பவருடன் திருமணம் நடந்தது. இவர்களுக்கு இரண்டு குழந்தைகள் உள்ளனர்.
# ஜேக்கப் படலோன்

**ஜேக்கப் படலோன்** (*Jacob Batalon*, பிறப்பு:அக்டோபர் 9, 1996) என்பவர் அமெரிக்க நாட்டு நடிகர் ஆவார். இவர் மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான இசுபைடர்-மேன்: ஹோம்கம்மிங் (2017), அவெஞ்சர்ஸ்: இன்பினிட்டி வார் (2018), இசுபைடர்-மேன்: பார் பிரம் ஹோம் (2019), அவெஞ்சர்ஸ்: எண்ட்கேம் (2019) போன்ற திரைப்படங்களில் 'நெட் லீட்ஸ்' என்ற கதாபாத்திரத்தில் நடித்ததன் மூலம் அறியப்படும் நடிகர் ஆனார்.
# ஜேக்கப் படலோன்

## ஆரம்பகால வாழ்க்கை

படலோன் 9 அக்டோபர் 1996 ஆம் ஆண்டு ஹொனலுலு, ஹவாய்யில் பிலிப்பைன்ஸ் பெற்றோருக்கு மகனாகப் பிறந்தார். இவர் தனியார் கத்தோலிக்க பள்ளி செயின்ட் அந்தோனி பள்ளியில் பட்டம் பெற்ற பிறகு, அவர் டேமியன் மெமோரியல் பள்ளிக்குச் சென்றார், பின்னர் படலோன் கபியோலானி சமுதாயக் கல்லூரியில் இசைக் கோட்பாட்டைப் படித்தார், ஆனால் பின்னர் அங்கிருந்து வெளியேறினார். பின்னர் அவர் நாடகக் கலைகளுக்கான நியூயார்க் கன்சர்வேட்டரியில் நடிப்பு சார்ந்த இரண்டு ஆண்டிற்கான படிப்பை படித்தார்.
# ஜேக்கப் படலோன்

## நடிப்புத்துறை

இவர் 2016 ஆம் ஆண்டில் 'நார்த் வுட்ஸ்' என்ற திரைப்படத்தில் தோன்றியதன் மூலம் நடிப்புத்துறைக்கு அறிமுகமானார். 2017 ஆம் ஆண்டு மார்வெல் திரைப் பிரபஞ்சத் திரைப்படமான ஸ்பைடர்-மேன்: ஹோம்கம்மிங் என்ற திரைப்படத்தில் பீட்டர் பார்க்கின் நண்பனான 'நெட் லீட்ஸ்' என்ற கதாபாத்திரத்தில் நடித்தார். பின்னர் அதன் தொடர்ச்சியான அவெஞ்சர்ஸ்: இன்பினிட்டி வார் (2018), ஸ்பைடர் மேன்: பார் பிரம் ஹோம் (2019), அவெஞ்சர்ஸ்: எண்ட்கேம் (2019) போன்ற படங்களில் அதே கதாபாத்திரத்தில் நடித்துள்ளார். 2018 ஆம் ஆண்டில் வயது வந்தோருக்கான 'எவெரி டே' என்ற திரைப்படத்திலும் நடித்துள்ளார்.
# ஜேக்கப் படலோன்

## தனிப்பட்ட வாழ்க்கை

படலோனுக்கு ஏழு அரை உடன்பிறப்புகள் உள்ளனர். அவரது தாய்வழியில் இருந்து ஒரு சகோதரர் மற்றும் ஒரு சகோதரி மற்றும் அவரது தந்தை வழியில் இருந்து மூன்று சகோதரர்கள் மற்றும் இரண்டு சகோதரிகள் உள்ளனர். 2020 ஆம் ஆண்டில் பெயரிடப்படாத ஸ்பைடர் திரைப்படத்தொடருக்காக இவரின் கதாபாத்திரத்திற்காக 120 கிலோ உடல் எடையிலிருந்து 54 கிலோ குறைத்துள்ளார் என்பது குறிப்பிடத்தக்கது.
# ஜே. பி. சுமூவ்

**ஜெர்ரி ஏஞ்சலோ புரூக்ஸ்** (பிறப்பு:திசம்பர் 16, 1965) என்பவர் அமெரிக்க நாட்டு நடிகர், எழுத்தாளர், நகைச்சுவையாளர் மற்றும் குரல் நடிகர் ஆவார். இவர் 'டேப் காமெடி ஜாம்' என்ற நகைச்சுவை நிகழ்ச்சியின் மூலம் நகைச்சுவையாளராக தொலைக்காட்சித்துறையில் அறிமுகமானார். அதை தொடர்ந்து 'சனிக்கிழமை இரவு நேரலை' என்ற நிகழ்ச்சியை எழுதியுள்ளார் மற்றும் பலவேறு தருங்களில் தோன்றியும் உள்ளார். 2019 ஆம் ஆண்டு இசுபைடர்-மேன்: பார் பிரம் ஹோம் என்ற திரைப்படத்தில் 'ஜூலியஸ் டெல்' என்ற கதாபாத்திரத்தில் நடித்துள்ளார்.
# பனம்பிள்ளை கோவிந்த மேனன்

சந்திப்பில் இருந்த பனம்பிள்ளை கோவிந்த மேனனின் சிலை. இது ஒரு வாகன விபத்தில் உடைக்கப்பட்டது. இப்போதைய புதிய சிலை 2017இல் வைக்கப்பட்டுள்ளது.]]
**பனம்பிள்ளை கோவிந்த மேனன்** (Panampilly Govinda Menon) (1 அக்டோபர் 1906 - 23 மே 1970) ஒரு இந்திய அரசியல்வாதியும், சுதந்திர போராட்ட வீரரரும், வழக்கறிஞருமாவார்.
# பனம்பிள்ளை கோவிந்த மேனன்

## சுயசரிதை

இவர், 1906 அக்டோபர் 1 ஆம் தேதி இந்தியாவின் கேரளவின் திருச்சூர் மாவட்டத்தில் சாலக்குடி அருகே கலக்காடு கிராமத்தில் குமாரபிள்ளை கிருட்டிண மேனன், மாதவி அம்மா ஆகியோரின் நான்காவது மகனாகப் பிறந்தார். இவர் தனது மாமா குஞ்சுன்னி மேனனின் பாதுகாப்பில் வளர்ந்தார்.  
பிரபல கவிஞர் இரவீந்திரநாத் தாகூர் கேரளாவுக்கு வந்தபோது, ஆலுவாவில் ஒரு பொது நிகழ்ச்சியில் கலக்குடி வழியாக செல்லவிருந்தபோது, கோவிந்த மேனனும் இவரது நண்பர்களும் அவரை சந்திக்க சென்றனர். இதற்காக இவருக்கு பள்ளி அதிகாரிகள் தண்டனை வழங்கினர். ஒரு மாணவராக இவர் வைக்கம் போராட்டத்திலும் கலந்து கொண்டார்.  
திருச்சூர் புனித தோமையா கல்லூரியில் பட்டம் பெற்றார். மூத்த வழக்கறிஞர் எம். சி. ஜோசப் என்பவரிடம் தனது சட்டப் பயிற்சியைத் தொடங்கினார். கேரள உக்திவாதி சங்கத்தின் முதல் பொருளாளராக இருந்தார். பின்னர் இவர் தனது பயிற்சியை எர்ணாகுளத்திற்கு மாற்றினார். தனது கல்லூரி நாட்களில் சுதந்திர இயக்கத்தில் அதிக ஈடுபாடு கொண்டு, பல நடவடிக்கைகளில் பங்கேற்றார். இவர் தொடர்ந்து பல துறைகளில் சிறந்து விளங்கினார். கல்லூரியில் இடைநிலைப் படிப்பை முடித்த பின்னர், திருச்சிராப்பள்ளி புனித சூசையப்பர் கல்லூரியில் இளங்கலையையும், சென்னை, அம்பேத்கர் சட்டக் கல்லூரியில் சட்டப் பட்டமும் பெற்றார்.
# பனம்பிள்ளை கோவிந்த மேனன்

## அரசியல்

பின்னர் 1930களில் இவர் கொச்சி இராச்சியத்தின் அரசியலில் முக்கியத்துவம் பெற்றார். மேலும், 1947இல் மாநிலத்தின் திவானாக சிலகாலம் பணியாற்றினார். திருவிதாங்கூர் மற்றும் கொச்சி ஒன்றிணைக்கப்பட்ட பிறகு பறவூர் தா. கி. நாராயண பிள்ளையின் கீழ் கல்வி அமைச்சராகவும், ஏ. ஜே. ஜான் ஆனாப்பரம்பில் கீழ் நிதி அமைச்சராகவும் பணியாற்றினார். 1955-1956 ஆம் ஆண்டில் திருவாங்கூர்-கொச்சியின் முதல்வராக இருந்தார். இவர் 1962 முதல் தான் இறக்கும் வரை முகுந்தபுரம் மக்களவைத் தொகுதியைப் பிரதிநிதித்துவப்படுத்தினார். இவர் மத்திய சட்டம் மற்றும் இருப்புப்பாதைத் துறை அமைச்சராகவும் (1969-1970) உணவு மற்றும் வேளாண்மை அமைச்சராகவும் இருந்தார். மேலும்,கே.கருணாகரனின் அரசியல் வழிகாட்டியாகவும் இருந்தார்.
# பனம்பிள்ளை கோவிந்த மேனன்

## மரியாதை

2006 ஆம் ஆண்டில், இவரது பிறந்த நாள் நூற்றாண்டு விழா கொண்டாட்டங்களை அப்போதைய இந்தியக் குடியரசுத் தலைவர் ஆ. ப. ஜெ. அப்துல் கலாம் அவர்கள் திறந்து வைத்தார். பின்னர் இவரது நினைவாக சாலக்குடியில் பனம்பிள்ளை நினைவு அரசு கல்லூரி என்று ஒரு கல்லூரி கட்டப்பட்டது.
# பறவூர் தா. கி. நாராயண பிள்ளை

**பறவூர் த. கி. நாராயண பிள்ளை** (*Paravoor T. K. Narayana Pillai*) (25 மார்ச் 1890 &ndash; சூன் 23 1971) இந்தியாவில் பிரித்தானிய ஆட்சியின் போது ஒரு இந்திய சுதந்திர போராட்ட வீரராகவும், அவர்களின் ஆட்சிக்கு எதிராக போராடிய இந்திய தேசிய காங்கிரசின் உறுப்பினராக இருந்தார். இவர் திருவிதாங்கூரின் கடைசி திவானாகவும், 1949 இல் உருவான திருவிதாங்கூர்-கொச்சியின் முதல் முதல்வராகவும் இருந்தார். பொதுவாக இவர் பறவூர் டி.கே என்று அழைக்கப்பட்டார்.
# பறவூர் தா. கி. நாராயண பிள்ளை

## ஆரம்ப கால வாழ்க்கை

நாராயண பிள்ளை, பிரித்தானிய இந்தியாவின் திருவிதாங்கூரில் உள்ள வடக்கு பறவூரில், தாழத்துவீட்டில் மாதவி அம்மாவுக்கும், சேரநல்லூர் கிருட்டிணன் கர்த்தாவுக்கும் மகனாகப் பிறந்தார். ஆலுவாவிலுள்ள இயூனியன் கிறித்துவக் கல்லூரியில் கல்வி கற்ற இவர், 1911இல் இளங்கலை கலை பட்டம் பெற்றார்.
# பறவூர் தா. கி. நாராயண பிள்ளை

## ஆரம்ப கால வாழ்க்கை

### அரசியல் வாழ்க்கை

1924 ஆம் ஆண்டில், இந்திய தேசிய காங்கிரசின் வடக்கு பறவூர் பிரிவின் வட்டத் தலைவரானார். 1932இல் காங்கிரசின் திருவிதாங்கூர்-கொச்சின் செயலாளராகவும், 1938இல் அதன் தலைவராகவும் இருந்தார். திருவிதாங்கூர் மாநில காங்கிரசின் நிறுவன உறுப்பினராக இருந்தார். திருவிதாங்கூரின் திவான் சே. ப. இராமசாமி ஐயருக்கு எதிரான குற்றச்சாட்டுகளுக்காக 1939 ஆம் ஆண்டில், பல தலைவர்களுடன் கைது செய்யப்பட்டார். மேலும் இவர்கள் குற்றச்சாட்டுகளை திரும்பப் பெறும் வரை சிறையிலிருந்தனர். 1948 ஆம் ஆண்டில், கொச்சி இராச்சியத்திலுள்ள பொது நூலகங்களை ஊக்குவிக்கும் ஒரு குழுவான ஐக்கிய திருவிதாங்கூர்-கொச்சின் கிரந்தசாலா சங்கத்தின் தலைவராக ஐக்கிய திருவிதாங்கூர்-கொச்சின் கிரந்தசால சங்கம் என்ற குழுவின் தலைவராக நியமிக்கப்பட்டார்.
# பறவூர் தா. கி. நாராயண பிள்ளை

## ஆரம்ப கால வாழ்க்கை

### திவானாக

அக்டோபர் 22, 1948 அன்று , திருவிதாங்கூரின் இரண்டாவது மற்றும் கடைசி திவானானார். மாநிலத்தில் பலமடைந்து வந்த பொதுவுடைமை இயக்கத்தை அடக்குவதற்கும் நிலப்பிரபுக்களுக்கு எதிராக கலவரங்களை ஏற்பாடு செய்வதற்கும் இவரது அரசாங்கம் பெரிய அளவிலான நடவடிக்கைகளை எடுத்தது. கொச்சி - திருவிதாங்கூர் மாநிலங்களை இணைப்பதன் மூலம் புதிய மாநிலம் உருவாக்கப்பட்ட பின்னர், அடுத்த ஆண்டு, திருவிதாங்கூர்-கொச்சியின் முதல் முதல்வரானார். திருவிதாங்கூர்-கொச்சி மாநிலத்தில் இவர் பெற்ற வெற்றிகளுக்கு பலர் தீவிர ஆதரவாளர்களாக இருந்தார்கள். அவர்களில் இவரது தனிப்பட்ட செயலாளர், திருவனந்தபுரத்தில் உள்ள கரிக்கக்கோமில் இருந்து பிரபலமான சுதந்திர போராட்ட வீரர், கரிக்காக்கோம் எஸ்.நாராயண பிள்ளை முக்கியமானவர். காங்கிரசு சட்டமன்றக் கட்சியின் தலைவராக ஏகமனதாக தேர்ந்தெடுக்கப்பட்ட நாராயண பிள்ளை 1949 சூலை 1 முதல் முதலமைச்சராக பொறுப்பேற்றார்.  
சி. கேசவன் தலைமையிலான அடுத்த அமைச்சரவையில் இவர், உணவு, தொழிலாளர் மற்றும் கல்வி அமைச்சரானார்.
# பறவூர் தா. கி. நாராயண பிள்ளை

## இறப்பு

நாராயண பிள்ளை, அரசியலில் இருந்து ஓய்வு பெற்று தனது நேரத்தை எழுத்துக்காக அர்ப்பணித்தார். தான் இறக்கும் வரை மூட்டழற்சியால் பாதிக்கப்பட்டு சில ஆண்டுகள் படுக்கையில் இருந்தார்.  
பின்னணிப் பாடகி சுஜாதா மோகன், மறைந்த பாடகி இராதிகா திலக் பின்னணிப் பாடகி சுவேதா மோகன் ஆகியோர் இவரது பேத்திகள்.
# கேப்மாரி

**கேப்மாரி** (*Capmaari*) என்பது 2019 ஆண்டு வெளியான இந்திய தமிழ் காதல் நகைச்சுவை திரைப்படம் ஆகும். எஸ். ஏ. சந்திரசேகர் எழுதி இயக்கிய இப்படத்தில் ஜெய், அதுல்யா ரவி, வைபவி சாண்டில்யா ஆகியோர் முக்கிய கதாபாத்திரங்களில் நடிதுள்ளனர். எம். ஜீவன் ஒளிப்பதிவை மேற்கொள்ள, பிரசன்னா ஜி. கே படத்தொகுப்பை மேற்கொள்ள, சித்தார்த் விபின் இசையமைத்துள்ளார். படம் 2019 திசம்பர் 13 அன்று வெளியானது.